ອົງການບໍ່ຂຶ້ນ ກັບລັດຖະບານ ຍື່ນຈົດໝາຍ ຕໍ່ນາຍົກໄທ ເລື້ອງທ່ານສົມບັດ
ຜູ້ແທນຂອງ 125 ອົງການ ທີ່ບໍ່ຂຶ້ນກັບລັດຖະບານໃນໄທ ຍື່ນຈົດໝາຍເຖິງ ນາຍົກ ລມຕ ຍິ່ງລັກ ຂໍໃຫ້ເຂົ້າຮ່ວມ ການກົດດັນຕໍ່ລາວ ກ່ຽວກັບເລື້ອງທ່ານສົມບັດ ສົມພອນ.
ບັນດາຜູ້ແທນຂອງ 125 ອົງການທີ່ບໍ່ຂຶ້ນກັບລັດຖະບານໃນໄທ ຍື່ນຈົດໝາຍເຖິງ ນາຍົກລັດຖະມົນຕີໄທ ເພື່ອຂໍໃຫ້ເຂົ້າຮ່ວມ ການກົດດັນຕໍ່ລັດຖະບານລາວໃນກໍລ ນີການຫາຍຕົວໄປຂອງ ທ່ານສົມບັດ ສົມພອນ ບັນດາຜູ້ແທນຂອງ 125 ອົງການທີ່ບໍ່ຂຶ້ນກັບລັດຖະບານໃນ ປະເທດໄທໄດ້ຮ່ວມ ກັນຍື່ນຈົດໝາຍເຖິງທ່ານນາງຍິ່ງລັກ ຊິນ ນະວັດ ນາຍົກລັດຖະມົນຕີໄທ ຢ່າງເປັນທາງການໃນວັນທີ 25 ມີນາທີ່ຜ່ານມາ ເພື່ອຮຽກຮ້ອງໃຫ້ລັດຖະບານໄທ ປະກອບສ່ວນ ເຂົ້າໃນການກົດດັນຕໍ່ລັດຖະບານລາວ ກ່ຽວກັບກໍລະນີການ ຫາຍຕົວໄປຂອງທ່ານສົມບັດ ສົມພອນ ນັກພັດທະນາທາງສັງ ຄົມທີ່ດີເດັ່ນຂອງລາວ ແລະເອເຊຍ ຊຶ່ງໄດ້ຖືກລັກພາຕົວໄປ ໂດຍກຸ່ມຄົນບໍ່ຊາບວ່າແມ່ນຝ່າຍໃດ ນັບເປັນເວລາ 100 ວັນ ພໍດີ ໃນມື້ທີ່ໄດ້ຍື່ນຈົດໝາຍສະບັບດັ່ງກ່າວ ເນື້ອໃນສໍາຄັນຂອງຈົດໝາຍທີ່ບັນດາຜູ້ແທນຂອງ 125 ອົງ ການທີ່ບໍ່ຂຶ້ນກັບ ລັດຖະບານໄດ້ຍື່ນເຖິງນາຍົກລັດຖະມົນຕີ ໄທຄັ້ງນີ້ໄດ້ລະບຸວ່າການຮ່ວມມືລະຫວ່າງລັດຖະບານໄທກັບ ລາວ ໃນໄລຍະຜ່ານມາໄດ້ເນັ້ນໜັກສະເພາະໃນດ້ານການ ຄ້າ ແລະການລົງທຶນຈົນລະເລີຍຄວາມສໍາຄັນໃນການຄຸ້ມ ຄອງສິດທິຂັ້ນພື້ນຖານຂອງປະຊາຊົນ ຊຶ່ງເຫັນໄດ້ຢ່າງຊັດ ເຈນ ກໍລະນີການຫາຍຕົວໄປຂອງທ່ານສົມບັດ ທີ່ສັງຄົມນາໆ ຊາດເຊື່ອວ່າ ເປັນການກະທໍາຂອງເຈົ້າໜ້າທີ່ລັດຖະບານລາວ ໂດຍມີພາບທີ່ບັນທຶກໄວ້ ດ້ວຍກ້ອງວົງຈອນປິດຂອງທາງການ ລາວເອງ ເປັນພະຍານຫຼັກຖານ ຫາກແຕ່ທາງການຕໍາຫຼວດ ລາວ ກັບບໍ່ໄດ້ໃຊ້ພະຍານຫຼັກຖານດັ່ງກ່າວ ໃຫ້ເປັນປະໂຫຍດ ຕໍ່ການສືບສວນ-ສອບສວນ ຫາຄວາມຈິງແຕ່ຢ່າງໃດ ຍິ່ງໄປກວ່ານັ້ນ ທາງການລາວຍັງໄດ້ປະຕິເສດຕໍ່ການສະເໜີຂອງທາງການສະຫະລັດ ອາເມຣິກາ ແລະສະຫະພາບຢູໂຣບທີ່ຈະໃຫ້ການຊ່ວຍເຫຼືອໃນດ້ານເທັກນິກສະໄໝໃໝ່ ສໍາລັບການກວດສອບພາບທີ່ບັນທຶກໄວ້ ດ້ວຍກ້ອງວົງຈອນປິດດັ່ງກ່າວອີກດ້ວຍ ໂດຍ ໃຫ້ເຫດຜົນກ່ຽວກັບຄວາມໝັ້ນຄົງຂອງຊາດເປັນສໍາຄັນ ຊຶ່ງດ້ວຍທ່າທີດັ່ງກ່າວ ຈຶ່ງເຮັດ ໃຫ້ບັນດາອົງການທີ່ບໍ່ຂຶ້ນກັບລັດຖະບານໃນໄທເຫັນວ່າເປັນຄວາມບໍ່ເອົາຈິງເອົາຈັງຂອງ ລັດຖະບານລາວໃນການຄົ້ນຫາຄວາມຈິງ ເພື່ອທີ່ວ່າຈະໄດ້ໃຫ້ການເຫຼືອແກ່ທ່ານສົມບັດ ຢ່າງທັນການ ແລະໃນຖານະທີ່ໄທກັບລາວ ຕ່າງກໍເປັນສະມາຊິກຂອງກຸ່ມອາຊ່ຽນດ້ວຍກັນ ຈຶ່ງມີຄວາມຈໍາເປັນຢ່າງຍິ່ງທີ່ລັດຖະບານໄທຈະຕ້ອງສະແດງການກົດດັນຕໍ່ລັດຖະບານ ລາວ ໃນກໍລະນີດັ່ງກ່າວນີ້ ເພື່ອສະແດງເຖິງການເຄົາລົບຕໍ່ສິດທິຂັ້ນພື້ນຖານຂອງ ປະຊາຊົນ ຢ່າງແທ້ຈິງ ທາງດ້ານທ່ານນາງອັງຄະນາ ນີລະໄພຈິດ ພັນລະຍາຂອງທ່ານ ສົມຊາຍ ນີລະໄພຈິດ ທະນາຍຄວາມທີ່ມີຊື່ສຽງທີ່ໃຫ້ການຊ່ວຍ ເຫຼືອດ້ານກົດໝາຍແກ່ຊາວໄທມູສລິມ ທີ່ຖືກອໍານາດລັດຄຸກ ຄາມ ຈົນຕ້ອງຖືກລັກພາຕົວໄປເມື່ອ 8 ປີກ່ອນ ແລະຍັງຫາຍສາບ ສູນຈົນເຖິງທຸກມື້ນີ້ ກໍໄດ້ໃຫ້ທັດສະນະວ່າກໍລະນີຂອງທ່ານສົມບັດ ກັບກໍລະນີ ຂອງທ່ານສົມຊາຍ ເກີດຂຶ້ນໃນຂະນະດຽວກັນ ດັ່ງທີ່ ທ່ານນາງໄດ້ໃຫ້ການອະທິບາຍວ່າ: ກ່ອນໜ້ານີ້ ພັນເອກເພັງສະຫວັນ ທິບພະວົງໄຊ ຮອງຫົວໜ້າກົມໃຫຍ່ຕໍາຫຼວດ ກະຊວງ ປ້ອງກັນຄວາມສະຫງົບ ກໍໄດ້ໃຫ້ການຢືນຢັນວ່າໄດ້ປະສານງານກັບຫ້ອງການປ້ອງກັນ ຄວາມສະຫງົບ ທັງຂັ້ນເມືອງແລະແຂວງໃນທົ່ວປະເທດ ແຕ່ກໍ ຍັງບໍ່ພົບຕົວທ່ານສົມບັດ ແລະຍັງບໍ່ມີພາກສ່ວນໃດພົບເຫັນລົດ Jeep ທີ່ເປັນລົດຍົນສ່ວນຕົວຂອງທ່ານສົມບັດ ອີກດ້ວຍ ແລະການສອບປາກຄໍາເຈົ້າໜ້າທີ່ຕໍາຫຼວດ ທີ່ປະຕິບັດໜ້າທີ່ໃນມື້ດັ່ງກ່າວກໍໄດ້ ຮັບການຢືນຢັນວ່າບໍ່ສາມາດຈົດຈໍາເຫດການໄດ້ ແຕ່ຢ່າງໃດ ນອກຈາກນີ້ ເມື່ອໄດ້ທໍາການກວດສອບດ້ານເທັກນິກ ກໍຄືກ່ຽວກັບພາບທີ່ຖືກກ້ອງວົງ ຈອນປິດບັນທຶກໄວ້ນັ້ນ ກໍຍັງບໍ່ສາມາດລະບຸໄດ້ວ່າລົດຈັກທີ່ຈອດຢູ່ໃກ້ໆກັບປ້ອມຕໍາ ຫຼວດ ແລະລົດກະບະທີ່ແລ່ນມາຈອດຮັບຄົນຢູ່ທີ່ປ້ອມຕໍາຫຼວດນັ້ນແມ່ນມີໝາຍເລກທະ ບຽນໃດເນື່ອງຈາກພາບບໍ່ຊັດເຈນ ແລະເມື່ອໄດ້ທໍາການກວດສອບເບິ່ງພາບຈາກກ້ອງ ວົງຈອນປິດໃນຈຸດອື່ນໆກໍບໍ່ພົບຫຼັກຖານໃດອີກດ້ວຍ